ซื้อ‘EARTH’ขยับขึ้น30สต.ใช้เงิน147ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — รายย่อยยิ้ม ตั้งโต๊ะซื้อหุ้น EARTH เพิ่มเป็น 30 สตางค์/หุ้น 
บริษัท เอ็นเนอร์ยี่ เอิร์ธ (EARTH) เปิดเผยว่า ผู้ทำคำเสนอซื้อหุ้น EARTH ได้ปรับเพิ่มราคารับซื้อหุ้นจากนักลงทุนทั่วไป (เทนเดอร์ออฟเฟอร์) จากหุ้นละ 0.10 บาท เป็น 0.30 บาท หลังหักค่าใช้จ่ายคงเหลือ 0.29920 บาท และลดจำนวนรับซื้อหุ้นลงเป็น 491,633,275 หุ้น จากก่อนหน้านี้ต้องการจำนวน 633,188,275 หุ้น พร้อมขยายระยะเวลาในการรับซื้อหุ้นจากสิ้นเดือน ม.ค. เป็นวันที่ 14 ก.พ. 2554
ทั้งนี้ การซื้อหุ้นครั้งนี้จะใช้เงินประมาณ 147.48 ล้านบาท เพิ่มขึ้นจากที่คาดไว้ครั้งก่อนจะใช้เงินเพียง 63.31 ล้านบาท
สาเหตุที่มีการปรับเพิ่มราคารับซื้อหุ้น EARTH เกิดขึ้นจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้ท้วงติงว่าการกำหนดราคาหุ้นละ 0.10 บาท ไม่ถูกหลักเกณฑ์และยังต่ำกว่าราคาที่ประเมินไว้หุ้นละ 0.35 บาท 
สำหรับผู้ทำคำเสนอซื้อหุ้นกำหนดเงื่อนไข ว่าอาจยกเลิกคำเสนอซื้อหุ้นของกิจการได้ในกรณีที่มีเหตุการณ์ หรือการกระทำใดๆ เกิดขึ้นภายหลังจากยื่นคำเสนอซื้อต่อสำนักงาน ก.ล.ต. และยังไม่พ้นระยะเวลารับซื้ออันเป็นเหตุหรืออาจเป็นเหตุให้เกิดความเสียหายอย่างร้ายแรงต่อฐานะหรือทรัพย์สินของกิจการ โดยที่ไม่ได้เกิดจากการกระทำของผู้ทำคำเสนอซื้อหรือที่ต้องรับผิดชอบ